คือผมอั้นปัสสาวะ บ่อย และมีวันหนึ่งผมช่วยเหลือตัวเองนาน จึงทำให้รู้สึกว่าปวดอวัยวะเพศ และหลังจากนั้นสองสามวันมีน้ำขุ่นๆออกที่ปลายอวัยวะเพศ เวลาปัสสาวะก็รู้สึกปวดอวัยวะเพศ ผมจึงอ่านดูอาการในgoogle เหมือนผมจะเป็นหนองใน ซึ่งผมไม่เคยเป็น ไม่ได้ร่วมเพศกับใคร
สวัสดีค่ะ โรคหนองในเป็นโรคติดต่อทางเพศสัมพันธ์และการสัมผัส หากไม่เคยมีเพศสัมพันธ์กับผู้อื่น เยื่อบุอวัยวะเพศไม่ได้สัมผัสกับเยื่อบุอวัยวะเพศของใครเลยนั้น ก็แทบจะไม่มีโอกาสรับเชื้อหนองในมาได้อาการปวดบริเวณอวัยวะเพศ รู้สึกปัสสาวะขัดๆ มีน้ำขุ่นๆ อาจจะเกิดจากท่อปัสสาวะอักเสบหรือติดเชื้อ เช่น การกลั้นปัสสาวะนานๆ (แต่จริงๆแล้วพบได้น้อยในเพศชายที่มีท่อปัสสาวะยาว) การกระทบกระแทกที่ท่อปัสสาวะเช่นการช่วยตัวเองที่รุนแรงเกินไป การมีนิ่วในทางเดินปัสสาวะ เป็นต้นหากยังมีน้ำขุ่นๆออกจากปลายอวัยวะเพศดังกล่าวมา ควรไปพบแพทย์เพื่อตรวจร่างกายจริงและตรวจปัสสาวะเพิ่มเติมว่ามีทางเดินปัสสาวะอักเสบหรือติดเชื้อร่วมด้วยหรือไม่ ถ้ามีควรได้รับยาฆ่าเชื้ออย่างเหมาะสม ในระหว่างนี้งดกิจกรรมทางเพศทุกชนิด กินยาแก้ปวดได้ ไม่กลั้นปัสสาวะ ดื่มน้ำมากๆ หากจะมีเพศสัมพันธ์ให้ใส่ถุงยางอนามัยป้องกันเอาไว้ทุกครั้ง